Musei Vaticani

Ватиканските музеи са обществени музеи, разположени във Ватикана. Всяка година приемат милиони посетители. Началото на музеите е поставено в началото на 16-ти век. На 14 януари 1506 г. в лозе в Рим е открита скулптурата Лакоон и синовете му. Според историческите данни Лакоон бил именно онзи човек, който по време на Троянската война се опитва да убеди своите съграждани троянци да не приемат Троянския кон в града. След откритието, Папа Юлий II изпраща Микеланджело да удостовери автентичността на откритието. След като се уверяват в ценността на откритието, папата по препоръка на Микеланджело закупува скулптурата и в последствия я излага пред публика. Днес комплексът включва изключително богати колекции, разпределени в 5 галерии и 11 музея. Общият брой на залите е 1400.

Пинакотека

Картинната галерия на музея има картини на такива художници като Микеланджело, Рафаело и Фра Анджелико.

Пио-Климентов музей

Музеят се състои от няколко зали и галерии с редица древни статуи, склуптури, музайки и други артефакти.

Музей „Киарамонти“

Състои се от голяма куполна зала, в която са изложени редица саркофази, фризове и статуи като тази на Август и Река Нил.

Грегориански египетски музей

Този музей има голяма колекция от древноегипетси находки, като папируси, мумии и прочутата Книга на мъртвите.

Сикстинската капела е музей и бивш параклис. Известна е с архитектурата си и фреските, дело на известните ренесансови художници Микеланджело, Сандро Ботичели, Пиетро Перуджино, Пинтурикио, Доменико Гирландайо и други. Таванът с площ 1100 m2 е изрисуван от Микеланджело между 1508 и 1512 г. и заедно със сцената Страшният съд (изрисувана между 1535 и 1541 г.) се смята за върха в творчеството на Микеланджело.